钦定古今图书集成/历象汇编/岁功典/第020卷 > 东郊迎春赋〈以天子率公侯共行事为韵〉 谢观
## 钦定古今图书集成/历象汇编/岁功典/第020卷 > 东郊迎春赋〈以天子率公侯共行事为韵〉 谢观

元冥之政已息，青帝之令将行。太史先三日以奏，天
子率千官以迎。是知齐沐夙兴，虔恭慎栗。命奉常按
东郊以严备，诏金吾肃中禁以警跸，内外相比，上下
是率。俄而斗转招摇，日当甲乙，褫元冕于残漏，挂青
衣于晓律。翠华忽举，见阊阖之初开；苍龙启行，与朝
阳而对出。观夫飞辇，辂俨珠旒，万骑而前分仪仗，千
“乘而后列公侯。出青门之郊，至祈神之地，簨簴罗植，
珍羞有次。陈灵威于中宫之座，设太昊于配享之位。
东向西向，勾芒岁星而对列；左之右之，三辰七宿以
相厕。既竭百辟之心，用展一人之事。”帝乃玉色以进，
磬折而前。求发生之候不忒，祈温和之气地罔𠎝。尽敬
于地，冀祐于天。一拜而北陆之寒去矣，再拜而东方
之风煦然。献酬既已，尊卑备矣。拂祥光于龙颜之上，
纳和气于御衣之里。凤诏还阙，金舆反轨，遂举措而
凝命载行，随指顾而发生四起。我风有截，郊祀无假
于文王；我化无为，律吕不劳于邹子。故乃布德施政，
远达幽通，高卑咸沭，贵贱攸同。始振蛰虫，在好生恶
杀，遂行庆赐。可灭私徇公。乃得化洽方隅，恩光岐雍。
遵古典以立则，授人时而敬用。愿迎乎“千春万春，与
中外之所共。”